A MEZŐBERÉNYI III. SZ. ARTÉZI KÚT. 
Irta VOLKÓ JÁNOS. 
— A 42-ik ábrával. — 
A mezőberényi német templom mellett a III. sz. új artézi kút vasfúrója. 
1912 évi április hó 15.—1912 május hó 21-ig 323 méternyire tárta föl környékének 
altalaját. Tehát május hó 21-én ugyanabban a mélységben volt, mint a község- 
háza előtti 17 év előtt lefúrt és 4-8 I. vizet adó I. sz. artézi forrás. Ha e két kút 
fúrópróba anyagát egymással összehasonlítjuk arra a meglepő tapasztalatra 
jutunk, hogy dacára 250 lépésnyi egymáshoz való közeli fekvésüknek, rétegtele- 
pülésük és rétegvastagságuk nem igen egyező, csak anyagukban, porhanyós szer- 
kezetükben van közöttük némi megegyezés. 
A III. sz. artézi kutat 1912. évi április hó 15-én, 216 mm átmérőjű, 5 mm 
vastagságú vasvédővel, 60 mm átmérőjű, 45 vastagságú fúrócsővel és 245 mm 
szélességű kétszárnyú vasfúróval kezdték fúrni. A fentemlitett átmérőjű védő- 
csővel 70-45 m-ig hatoltak le. E mélységben a képlékeny kék agyag annyira 
összeszorította az amúgy is nehezen kezelhető védőcsövet, hogy kénytelenek 
voltak ebbe 159 mm átmérőjű, de ugyancsak 5 mm vastagságú második védő- 
csövet lebocsátani, amellyel 21032 m-ig hatoltak le. Itt ismét az agyagréteg már 
annyira odanyomta a vascsövet, hogy azt tovább sülyeszteni legfeljebb nagy erő- 
megfeszítés árán lehetett volna. Ennek következtében belehelyezték a harmadik 
121 mm átmérőjű, 5 mm vastagságú védőcsövet. amellyel 325794 m mélységig 
fúrtak. Míg a második védőcsőnek a fúrócsöve olyan mint az elsőé, 60 mm átmérőjű, 
a fúrója pedig 200 mm szélességű, addig a harmadik védőcső fúrócsöve már csak 
48 mm átmérőjű, 45 mm vastagságú, a fúrója pedig 165 mm szélességű volt. 
A negyedik védőcsővel (89 mm átmérőjűvel) 373-61 mm-t érték el. Átfúrták a 
6 méteres apró csigahéjakat, ellignitesedett fadarabkákat tartalmazó durvább 
sötétszürke homokot, amely, berendezés nélkül, percenként 8 litert, mint első 
felszökő vizet eredményezett. Ez ugyanaz a réteg, amelyből a községháza előtti 
artézi kút kapja vizét. Midőn pedig a fönt említett 6 m vastag 317—323 m kö- 
zött fekvő réteget megcsapolták, a községháza előtti artézi kút 
amúgy csak csepegő vízfolyása teljesen megszünt. 
1 Dr. Lóczy LaJos: Alföldünk artézi kútjai. Földtani Közlöny XLII. köt. 1912. 
pag. 126. 
